पाएं अपने शहर की ताज़ा ख़बरें और फ्री ई-पेपरडाउनलोड करें
सदर अस्पताल स्थित आईसीयू में फिर से मरीज भर्ती होेने लगे। हालांकि अभी भी आईसीयू में वेंटिलेटर चालू नहीं किया गया है। लेकिन, ऑक्सीजन लेवल कम होने वाले मरीजों को भर्ती कर उसे ऑक्सीजन दिया जा रहा है। डायट में सभी बेड पर मरीज हैं। वहां पर ऑक्सीजन कंसंट्रेटर से मरीजों को 65 बेड पर ऑक्सीजन दिया जा रहा है। यह सभी बेड भर जाने के बाद आठ ऑक्सीजन सिलेंडर के सहारे मरीजों को भर्ती कर इलाज किया जा रहा है। बुधवार की रात सदर अस्पताल के इमरजेंसी में भी सभी 13 बेड भर गए। फिर भी ऑक्सीजन लेवल कम वाले मरीज आने लगे। इससे मरीजों की जान बचाने के लिए फिर से आईसीयू में मरीजों को भर्ती किया गया। इधर, महाराजगंज डेडिकेटेड कोविड सेंटर में भी सभी बेड पर मरीजों को भर्ती कर इलाज हो रहा है। सदर अस्पताल के उपाधीक्षक ने बताया कि अगर समय पर मरीजों को समुचित ढंग से इलाज किया जाएं तो मरीजों को वेंटीलेटर की आवश्यकता नहीं पड़ेगी। ऑक्सीजन लेबल जैसे ही कम हो रहा है। उसे ऑक्सीजन की सप्लाई कर उचित दवाएं दी जाएगी तो बीमारी पर काबू पाया जा सकता है।
किराना दुकानों पर लगी भीड़
शहर में किराना दुकनों पर भी लोगों की भीड़ लगी रही। वहां पर सोशल डिस्टेंस का पालन नहीं किया गया। जबकि किराना दुकान को भी सुबह 7 बजे से लेकर 11 बजे तक खोलने का निर्देश जारी है। इस हालत में भी दुकानों पर भीड़ जुट रही है। शहर के श्रद्वानंद बाजार में किराना दुकान पर गाइड लाइन का पालन नहीं हो रहा था। खरीदारी करने आए दुकानदार भी एक दूसरे के पास में ही खड़े थे। दुकानदार द्वारा सोशल डिस्टेंस का पालन करने के लिए किसी भी तरह का इंतजाम नहीं किया गया था। जबकि शहरी क्षेत्र में भी कोरोना वायरस के मरीजों की संख्या ज्यादा है। फिर भी शहरी क्षेत्र में दुकानदार लापरवाही बरत रहे है और इस पर किसी भी तरह की कार्रवाई नहीं हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn